Oktatási és Szociális Bizottság

Rettegi Attila elnök úr

Tisztelt Elnök Úr! Tisztelt Bizottság!

Csoportunk 22 taggal és 15 önkéntes segítővel 2017.évben rendszeresen ill. esetenként összesen 9.800 munkaórát dolgozott.

Hetente tartottunk ruhanemű és egyéb adományosztást/ /cipő, kisebb háztartási eszközök, gépek,bútorok, játék és élelmiszer/

Ugyancsak hetente tartottunk ingyenes jogi és igény szerint rehabilitációs tanácsadást is, amit az elmúlt évben 325 segítségkérő vett igénybe. /személyesen vagy telefonon/

Hétfőtől péntekig ügyeleti szolgálatot adtunk a máltai házban. A rászorulók és az adományozók éltek is ezzel a lehetőséggel.

A karácsony előtt „Adni öröm” Spar akcióból összegyűlt tartós élelmiszert, édességet, gyümölcsöt a Don Bosco kultúrházban megrendezett ünnepség keretén belül adtuk át a családoknak, ill. egyedülálló időseknek. 450 család / egyedülálló/ és 27 siketnéma kapta ott meg. A betegeknek,mozgásukban korlátozottaknak személyesen vittük el.

A”Szombathely Szent Márton Városa”Jóléti Alapítványtól 50 különösen nehéz helyzetű családnak juttattunk szerény ünnepség keretén belül bő kínálatú karácsonyi csomagot.

Ezen kívül a DM Kft 120 -tisztálkodó, tisztítószerekből álló- ajándékdobozt adott a rászorulók részére.

A Vasi Diák Közösségi Szolgálat középiskolásai részt vettek az „Adni öröm” Spar gyűjtésben, az adományok pakolásában, kiosztásában és a karácsonyi műsorba is bekapcsolódtak.

Év közben támogattunk szociális és gyermekotthonokat ruhaneművel.

A kórházban és a szociális otthonokban ill. a magányos, beteg időseket saját otthonaikban látogattuk meg. / 130 eset/

Segítettünk idős, egyedülálló személyeknek, pl. bevásárlás, gyógyszer. /125 alkalommal/

Egyre többen igénylik a rendszeres személyre szóló beszélgetést, a meghallgatást! A szociális ellátó rendszer ennek a kérésnek a teljesítésére csak részben képes. Az ügyfelek elsősorban az óradíj miatt nem is igénylik ezt.

Ápolást könnyítő eszközökkel segítettünk azoknak, akik beteg hozzátartozójukat otthoni körülmények között gondozták./pl. kerekesszék, állítható ágy - ez utóbbira folyamatosan nagy az igény. / az elmúlt évben 23 esetben tudtunk segíteni.

Az ifjúsági csoport néhány tagja rendszeresen bejárt a pszichiátriai osztályra gitáros éneklésre.

Mozgássérült fiataljaink számára karácsony előtt szerveztünk egy beszélgetős, falatozós délutánt, és egy nyári kirándulást.

A Markusovszky Egyetemi Oktatókórház Csecsemő és Gyermekosztályára hetente 1x 3-4 önkéntes fiatal /PTE / járt be a gyermekekkel beszélgetni, mesélni, velük játszani.

Börtönmissziós tevékenységünk a fogvatartottakkal folytatott heti beszélgetésekben / mentális erősítés/ és szükség szerint egyéb támogató segítségnyújtásban fejeződött ki./pl. családtagok felkutatása, szabadulás utáni lehetőségek keresése, stb/ Azonban az Országos Börtönparancsnokság minden segítő szervezettel való együttműködését 2017. őszén felmondta. Velünk, máltaiakkal az újabb megállapodást az elmúlt év novemberében kötötte meg. Börtönkarácsonyi ünnepségünkön dr. Székely János püspök atya is részt vett. 45 fogvatartott kapott hathatós lelki segítséget ezen alkalommal a szerény ajándék csomag mellett.

Az elmúlt év novemberében a Szent Márton ünnepség idejére Szombathelyre érkezett a máltai „Hajléktalan Jézus „ szobor. Ezen alkalomból régiós máltai lelki napot szerveztünk . A város több pontján volt látható a kanadai szobrászművész bronzból készült és a peremre került embereket Krisztusban ábrázoló alkotása. A szobor szállításában a Hajléktalanokat Ellátó Nonprofit Kft közmunkásai segítettek ill. civil szervezetek önkéntesei. A „Jézus szobrot” belvárosi tartózkodása alatt a közterület felügyelet munkatársai őrizték éjszakánként. Ezt az eseményt az összefogás szép példájaként említhetjük.

Támogatóink az elmúlt évben: SzMJV Önkormányzata,” Szombathely Szent Márton Városa” Jóléti Alapítvány , Mesebolt Bábszínház, Balikó cukrász Sé, Márkus Árpád a Jeruzsálemi Szent János Független Lovagrend ispotályosa és néhány alkalmi segítő.

Szombathely, 2018. március 5. dr. Asbóth Mária csoportvezető sk.